open-index/open-wikipedia-markdown huggingface dataset:
Ալեքսանդր Կովալյով

**Ալեքսանդր Կովալյով** (, ), ուկրաինացի և խորհրդային քանդակագործ։ Լատվիական ԽՍՀ ժողովրդական նկարիչ (1979)։ Հաստոցային և մոնումենտալ դիմանկարների վարպետ։

## Կենսագրություն
Ծնվել է 1915 թվականի դեկտեմբերի 18-ին (31), Ռոգաչյովում (այժմ՝ Բելառուսի Գոմելի մարզ)։ 1941 թվականին ավարտել է Կիևի Գեղարվեստի և ճարտարապետության ազգային ակադեմիան։ 1944 թվականին սկսել է աշխատել որպես քանդակագործության և ուրվանկարների ավագ ուսուցիչ Կիևի Տ. Շևչենկոյի անվան գեղարվեստի ինստիտուտին կից Գեղարվեստի հանրապետական դպրոցում։

Մահացել է 1991 թվականին։

## Ստեղծագործություն
* Կոմպոզիտոր Պյոտր Չայկովսկի
* Սոցիալիստական աշխատանքի հերոս Ե. Խոտբա
* Ակադեմիկոս Վլադիմիր Ֆիլատով
Բանաստեղխ Մաքսիմ Ռիլսկի
* Հուշարձան Ա. Պուշկինին Կիևում
* Հուշարձան Ա. Պուշկինին Սիմֆերոպոլում
* Նիկոլայ Լիսենկոյի հուշարձանը Կիևում (1965)
* Ա. Ժդանովի հուշարձանը Մարիուպոլում
* Վ. Գլուշկոյի հուշարձանը Օդեսայում (1978)
* Ալեքսանդր Պուշկինի կիսանդրին Կիևի մետրոյի «Համալսարանական» կայարանում (1962)։

## Մրցանակներ
* ԽՍՀՄ ժողովրդական նկարիչ (1979)
* Ուկրաինայի ժողովրդական նկարիչ (1963)
* Երկրորդ աստիճանի Ստալինյան մրցանակի մրցանակակիր՝ Ե. Խոբտայի քանդակային դիմանկկարի համար (1950)
* Ուկրաինայի Տարաս Շևչենկոյի անվան ազգային մրցանակ` Մ. Ռիլսկու, Դ. Կորոտչենկոյի, Վ. Ֆիլատովի քանդակային դիմանկարների համար (1975)
* Աշխատանքային կարմիր դրոշի շքանշան և մեդալներ

## Պատկերասրահ

Universytet metro station Kiev 2010 Pushkin.jpg|Ալեքսանդր Պուշկինի կիսանդրին Կիևի մետրոյի «Համալսարանական» կայարանում:
Бюст. Хутор "Надія".jpg|Կարպենկո-Կարոմի հուշարձանը
Пушкин.jpg|Պուշկինի հուշարձանը Սիմֆերպոլում


## Ծանոթագրություններ

Կատեգորիա:20-րդ դարի քանդակագործներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լենինի շքանշանի ասպետներ
Կատեգորիա:ԽՍՀՄ ժողովրդական նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային քանդակագործներ
Կատեգորիա:Ուկրաինական ԽՍՀ արվեստի վաստակավոր գործիչներ
Կատեգորիա:Ուկրաինացի մանկավարժներ
Կատեգորիա:Ուկրաինացի քանդակագործներ
Կատեգորիա:Ստալինյան մրցանակի դափնեկիրներ
Kidd Kidd

**Kidd Kidd** ( իրական անունը՝ Կուրտիս Ստյուարտ (, ), ամերիկյան ռեփեր, ով պայմանագիր է կնքել 50 Cent լեյբլի և նրա G-Unit խմբի հետ 2011 թվականի hուլիսին, իսկ ավելի ուշ  Young Money Entertainment լեյբլի հետ։

## Սկավառակագրություն
### G-Unit-ի կազմում

## Ծանոթագրություններ

## Արտաքին հղումներ
* 

Կատեգորիա:1989 ծնունդներ
Կատեգորիա:21-րդ դարի ամերիկացի ռեփերներ
Կատեգորիա:Բեմական կեղծանուններ
Կատեգորիա:Երաժիշտներ այբբենական կարգով
Կատեգորիա:Նոյեմբերի 27 ծնունդներ
Մանկ

«**Մանկ**» (), սպասվելիք ամերիկյան կենսագրական ֆիլմ դրամա ժանրում սցենարիստ Հերման Մանկևիչի և նրա հակամարտությունների Օրսոն Ուելսի հետ 1941 թվականի «Քաղաքացի Քեյնը» ֆիլմի սցենարի իրավունքների համար։ Ֆիլմի ռեժիսորը Դևիդ Ֆինչերն, իսկ սցենարը հիմնված է իր հոր՝ Ջեքի կողմից գրված սցենարի վրա։ Ֆիլմի գլխավոր դերը կատարելու է Գարի Օլդմենը։ Այն տեղայնացվելու է Նեթֆլիքսի կողմից, իսկ՝ պրոդյուսերներ հանդես են գալու Ֆինչերը, Սին Չաֆինը և Դուգլաս Ուրբանսկին։

## Սյուժե
Պատմությունը կենտրոնանում է Հերման Մանկևիչի աշխատանքի վրա։ Այն ցուցադրում է, թե ոնց է նա գրել «Քաղաքացի Քեյնը» ֆիլմը և դրա շուրջ առաջացած խնդիրները։

## Դերասանական կազմ
*Գարի Օլդմեն՝ Հերման Մանկևիչ
*Ամանդա Սեյֆրիդ՝ Մերիոն Դևիս
*Լիլի Քոլինզ՝ Ռիտա Ալեքսանդեր
*Թափենս Միդլթոն՝ Սարա Մանկևիչ
*Արլիս Հովարդ
*Չարլզ Դենս
*Ադամ Շափիրո՝ Ջորջ Քաուֆման
*Ֆերդինանդ Քինգսլի
*Ջեյմի ՄաքՇեյն
*Ջոզեֆ Քրոս
*Սեմ Թրոֆթոն
*Թոբի Լեոնարդ Մուր
*Թոմ Բարքի՝ Օրսոն Ուելս
*Թոմ Փելֆրի՝ Ջոզեֆ Մանկևիչ
*Ջեֆ Հարմս՝ Բեն Հեքթ
*Լիվեն Ռամբին՝ Իվ

## Արտադրություն
2019 թվականի հուլիսին հայտարարվել է այն բանի մասին, որ Դևիդ Ֆինչերը դառնալու է ֆիլմի ռեժիսոր, իսկ Գարի Օլդմենը՝ գլխավոր դերակատար։ Սցենարի հեղինակն էր Դևիդ Ֆինչերի հայրը՝ Ջեք Ֆինչերը, մինչև նրա մահը 2003 թվականի։ Լրացուցիչ քասթինգի մասին հայտարարվել է հոկտեմբերին, որի ընթացքում դերասանական կազմին են միացել Ամանդա Սեյֆրիդը, Լիլի Քոլինզը, Թափենս Միդլթոնը, Արլիս Հովարդը և Չարլզ Դենսը։ Թրենթ Ռեզնորը և Աթիքուս Ռոսը դառնալու են ֆիլմի երաժշտության երգահաններ։

Նկարահանումները սկսել են 2019 թվականի նոյեմբերի 1-ին Լոս Անջելեսում։

## Ծանոթագրություններ

## Արտաքին հղումներ
* 

Կատեգորիա:2020 դրամա ֆիլմեր
Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Դևիդ Ֆինչերի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Նեթֆլիքսի բնօրինակ ծրագրեր
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում 1937 թվականին
Կատեգորիա:Ֆիլմեր, որոնց գործողությունները տեղի են ունենում 1933 թվականին
Կատեգորիա:Ֆիլմեր, որոնց գործողությունները տեղի են ունենում 1940 թվականին
Կատեգորիա:Ֆիլմեր, որոնց գործողությունները տեղի են ունենում 1942 թվականին
Կատեգորիա:Ֆիլմեր, որոնց գործողությունները տեղի են ունենում 1930 թվականին
Կատեգորիա:Ֆիլմեր, որոնց գործողությունները տեղի են ունենում 1934 թվականին
Կատեգորիա:Ֆիլմեր, որոնց գործողությունները տեղի են ունենում 1936 թվականին
Կատեգորիա:Ֆիլմեր հարբեցողության մասին
Գրետա Արվիդսոն

**Գրետա Արվիդսոն** (, ), շվեդ հնագետ և արխիվագետ, Շվեդիայում հնագիտության առաջին կին ուսուցիչը։

## Կենսագրություն
Գրետա Արվիդսոնը ծնվել է 1906 թվականին, Ուպսալայում։ Նրա հայրը՝ Իվար Արվիդսոնը, կենդանաբանության պրոֆեսոր էր Ուպսալայի համալսարանում։ Բացի այդ, նա Հյուսիսային թանգարանի համար ուսումնասիրել է ձկնորսության հնագույն մեթոդներն ու գործիքները։ Նրա կինը՝ Աննա Արվիդսոնը, նույնպես մասնակցել է այդ հետազոտական գործունեությանը։ 1936 թվականին Գրետայի հայրն ու մայրը մահացել են, և Գրետան մենակ է մնացել իր երկու եղբայրների հետ:

Սկզբում Գրետան պատրաստվում էր ուսուցիչ դառնալ, և միայն 1930 թվականին, արդեն ունենալով բակալավրի աստիճան, նա սկսել է ուսումնասիրել Սկանդինավյան երկրների հնագիտությունը` պրոֆեսոր Սունե Լինդվիստի ղեկավարությամբ։ Նրա հետ միասին Գրետան մասնակցել է հնագիտական արշավանքների, որտեղ, մասնավորապես, նա ստեղծել է հողից գտածոներն առանց վնասելու հանելու միջոց` հալած պարաֆինի օգնությամբ: 1932 թվականին նա հրապարակել է Վալսգերդի գտածոների մասին իր առաջին հոդվածը: Այնուհետև Գրետա Արվիդսոնը պաշտպանել է իր թեզը, որի թեման զենքի և վահանների նախշերն էին, որոնք նրա մասնակցությամբ հայտնաբերվել էին թաղման նավերում։ Աշխատելով թեմայի վրա` նա 1938-1939 թվականներին ճանապարհորդել է Եվրոպայի տարբեր երկրներ՝ նպատակ ունենալով թանգարաններ այցելել Գերմանիայում, Նիդեռլանդներում, Բելգիայում, Ֆրանսիայում և Մեծ Բրիտանիայում և, չնայած նախապատերազմյան լարված իրավիճակին, կարողացել է հավաքել մեծ քանակությամբ փաստական նյութեր։ Իր թեզը պաշտպանելուց հետո նա դարձել է Ուպսալայի համալսարանի հնագիտության դասախոս:

1946 թվականին Գրետա Արվիդսոնը ստացել է Գոթլանդի գլխավոր արխիվի և մշակութային ժառանգության պահապանի պաշտոնը՝ դառնալով առաջին կինը, որը զբաղեցրել է այդ պաշտոնը։ Գոթլանդ տեղափոխվելով` Արվիդսոնը շատ բան է արել տեղի պատմական հուշարձանները, այդ թվում և` Վիսբյուի քաղաքային պատը պահպանելու և վերականգնելու համար։ Նա նաև շարունակել է զբաղվել հնագիտական հետազոտություններով նախ՝ Գոթլանդում, այնուհետև` Լովյոն կղզում, որտեղ հայտնաբերվել է խոշոր դամբարան: 1954 թվականին, երբ Ստոկհոլմի քոլեջում (այժմ՝ համալսարան) ազատվել է հնագիտության դասախոսի պաշտոնը, Արվիդսոնը հայտ է ներկայացրել և նշանակվել է։ Ավելի ուշ, 1958-1961 թվականներին, նա եղել է նաև հումանիտար ֆակուլտետի դեկան և համալսարանի կառավարման անդամ : 1963 թվականին դարձել է Շվեդիայի Գրականության, պատմության և հնությունների թագավորական ակադեմիայի անդամ, 1974 թվականին՝ Լոնդոնի հնությունների թագավորական ընկերության անդամ, իսկ 1978 թվականին՝ Գերմանական հնագիտական ինստիտուտի անդամ:

1973 թվականին թոշակի անցնելով՝ Գրետա Արվիդսոնը շարունակել է Վալսգերդի հնագիտական գտածոների նախկինում սկսված ուսումնասիրությունը և այդ թեմայով մի շարք աշխատանքներ է հրապարակել։ Բացի այդ, նա հավաքել, վերլուծել և ընդհանրացրել է նախկինում առկա նյութերը Բիրկայի դամբարանի վերաբերյալ, և դրանք լրացնելով իր սեփական հետազոտությամբ, տպագրել է երեք հատորով, որոնցից վերջինը լույս է տեսել 1989 թվականին:

Գրետա Արվիդսոնը մահացել է 1998 թվականին, 92 տարեկան հասակում և թաղվել է Ուպսալայում:

## Ծանոթագրություններ

## Արտաքին հղումներ
* 
* 
* 

Կատեգորիա:1906 ծնունդներ
Կատեգորիա:1998 մահեր
Կատեգորիա:Անձինք այբբենական կարգով
Կատեգորիա:Կին հնագետներ
Կատեգորիա:Հուլիսի 5 ծնունդներ
Կատեգորիա:Հունվարի 31 մահեր
Կատեգորիա:Ուփսալայի համալսարանի շրջանավարտներ
Ալիս Հերց-Զոմմեր

**Ալիս Հերց-Զոմմեր** (, ), չեխոսլովակ և իսրայելցի դաշնակահարուհի, երաժշտական մանկավարժ, հուշագիր։

## Կենսագրություն
Ալիս Հերցը (ամուսնական ազգանունը՝ Զոմմեր) և նրա երկվորյակ քույրը՝ Մարիաննան, ծնվել են Պրահայում՝ առևտրական Ֆրիդրիխ Հերցի (1853—?) և նրա կնոջ՝ Սոֆյա Շուլցի (1868-1942) ընտանիքում։ Ալիսը սովորել է դաշնամուր նվագել իր ավագ քրոջ՝ Իրմայի (1892-1969) մոտ, իսկ ավելի ուշ՝ Վացլավ Շտեպանի և Պրահայի երաժշտության և թատրոնի գերմանական ակադեմիայում՝ Կոնրադ Անզորգի մոտ։ 1931 թվականին ամուսնացել է գործարար Լեոպոլդ Զոմմերի հետ (1905-1944), որը ևս սիրողական երաժիշտ էր։ Նրանց միակ որդին՝ Ռաֆայել Զոմմերը (1937-2001) դարձել է թավջութակահար։

Ալիսը 1943 թվականի հուլիսին ամուսնու և որդու հետ որպես հրեուհի տեղափոխվել է Թերեզիենշտադտի համակենտրոնացման ճամբար (որտեղից նրա ամուսինը ուղարկվել է Օսվենցիմ և մահացել է Դախաուում)։ Նրա ծնողները ավելի վաղ են ներկալվել և նույնպես մահացել են։ Խորհրդային զորքերի կողմից Թերեզիենշտադտի ազատագրումից հետո Ալիս Հերց-Զոմմերը վերադարձել է Պրահա, իսկ 1949 թվականին բնակություն է հաստատել Իսրայելում, որտեղ դասավանդել է Երուսաղեմի Ռուբինի անվան երաժշտության և պարի ակադեմիայում։ 1986 թվականից ապրել է Լոնդոնում։

2012 թվականին Կարոլայն Սթոսինգերը () Ալիս Հերց-Զոմմերի հետ զրույցների հիման վրա հրատարակել է «A Century of Wisdom: Lessons From the Life of Alice Herz-Sommer — the World’s Oldest Living Holocast Survivor» գիրքը, որը հետագայում վերահրատարակվել է 26 երկրներում։ Նա նաև դարձել է «Ալիսայի դաշնամուրը» (Melissa Müller, Reinhard Piechocki «Ein Garten Eden inmitten der Hölle», գերմաներեն, 2006) գրքի և «The Lady in Number 6» վավերագրական ֆիլմի հերոսուհին, որը 2014 թվականին «Օսկարի» է արժանացել։

Ալիսի քույրը՝ Իրման, 1914 թվականին ամուսնացել է փիլիսոփա և հրապարակախոս Ֆելիքս Վելչի հետ։

Ալիս Հերց-Զոմմերը մահացել է 2014 թվականի փետրվարի 23-ին, 110 տարեկան հասակում, Լոնդոնի հիվանդանոցում։

## Սկավառակագրություն
* Alice Herz-Sommer spielt Bach, Beethoven, Schubert, Chopin, Smetana, Debussy. 1960-ական թվականների (Շոպեն) և 1986—1995 թվականների ձայնագրություններ. AHS Records, 2006.
* Alice Sommer Herz — Everything is a Present. DVD. Naxos Deutschland GmbH, 2010.
* Alice Herz-Sommer spielt Schubert. Իսրայելական ռադիոյի ձայնագրություններ (1983). AHS Records, 2013.

## Ծանոթագրություններ

Կատեգորիա:Արտագաղթածներ
Կատեգորիա:Բրիտանացի երկարակյացներ
Կատեգորիա:Երաժշտական մանկավարժներ
Կատեգորիա:Հոլոքոստից փրկվածներ
Կատեգորիա:Հրեա գրողներ
Կատեգորիա:Հրեա երաժիշտներ
Կատեգորիա:Չեխ գրողներ
Կատեգորիա:Չեխ դաշնակահարներ
Կատեգորիա:Չեխ երաժիշտներ
Վիկտոր Կամպուզանո

**Վիկտոր Կամպուզանո Բոլինա** (, մայիսի 31, 1997, Բարսելոնա, Իսպանիա), իսպանացի ֆուտբոլիստ, հարձակվող։ Հանդես է գալիս «Էսպանյոլ» ֆուտբոլային ակումբի կազմում։ Հանդես է եկել Իսպանիայի Մ19 հավաքականի կազմում։

## Ակումբային կարիերա
Կամպուզանոն միացել է «Էսպանյոլի» երիտասարդական թիմին 2011 թվականին։ ՄԻնչ այդ հանդես է եկել «*Գավա*» ֆուտբոլային ակումբի կազմում։ 2016 թվականի մայիսի 17-ին նա կնքել է 3 տարվա պայմանագիր «Ռեալ Մադրիդի» հետ և սկսել հանդես գալ «Ռեալ Մադրիդ B»-ի կազմում։

Կամպուզանոն իր նորամուտի հանդիպումը թիմի կազմում անցկացրել է 2016 թվականի հոկտեմբերի 8-ին՝ մասնակցելով «Տոլեդոյի» դեմ հանդիպմանը։ Նա փոխարինել է Ֆրանցիսկո Տենային, իսկ հանդիպումն ավարտվել 0-1 հաշվով՝ մադրիդյան թիմի պարտությամբ։ Իր առաջին գոլը նա խփել է նույն թվականի դեկտեմբերի 11-ին՝ «*Մենսախերո*յի» դեմ խաղում, որն ավարտվել է 2-2 հաշվով։

2018 թվականի հուլիսի 13-ին ֆուտբոլիստը վերադարձել է «Էսպանյոլ» և թիմի հետ կնքել է 1 տարվա պայմանագիր։ Թիմի հիմնական կազմում նա իր դեբյուտը նշել է օգոստոսի 15-ին ՈՒԵՖԱ Եվրոպա Լիգայի շրջանակներում կայացած «Լյուցերն ՖԱ»-ի դեմ խաղում։ Նա այդ խաղում խփել է իր առաջին գոլը թիմի կազմում։

Լա Լիգայի շրջանակներում նա իր նորամուտը նշել է 2019 թվականի օգոստոսի 18-ին «Սևիլիայի» դեմ խաղում։

## Ծանոթագրություններ

## Արտաքին հղումներ
*Ֆուտբոլիստի էջը realmadrid.com կայքում
*
*

Կատեգորիա:1997 ծնունդներ
Կատեգորիա:Բարսելոնա քաղաքում ծնվածներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մայիսի 31 ծնունդներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Օ Հա Յոն

**Օ Հա Յոն** (, , ), հարավկորեացի երգչուհի, դերասանուհի և երգերի հեղինակ։ Հանդիսանում է Apink գըրլ բենդի վոկալիստ։ 2019 թվականի օգոստոսին սոլո դեբյուտ է կատարել «Oh!» մինի ալբոմով։

## Կենսագրություն
### 1996-2011. վաղ կյանք և կարիերայի սկիզբ
Ծնվել է 1996 թվականի հուլիսի 19-ին Հարավային Կորեայի մայրաքաղաք Սեուլում։ Սովորել է Յանգչեոն շրջանի միջնակարգ դպրոցում, որը ավարտել է 2012 թվականին, և Սեուլի կատարողական արվեստի դպրոցում, որը ավարտել է 2015 թվականին։ Յոթերորդ դասարանում նա մասնակցել է CUBE Entertainment լեյբլի լսումներին և արդյունքում պրակտիկանտ է դարձել։ Ավագ դպրոցն ավարտելուց հետո Օ Հա Յոնը որոշեց չընդունվել քոլեջ, որպեսզի կենտրոնանա Apink խմբի հետ առաջխաղացման վրա։

Հա Յոնը ներկայացվել է որպես Apink խմբի երրորդ անդամ 2011 թվականի փետրվարի 21-ին։ Ապրիլի 21-ին նա խմբի հետ դեբյուտ է կատարել M Countdown շոուի ժամանակ, կատարելով «I Know» (몰라요) և «Wishlist» երգերը, որոնք ներառվել են նրանց դեբյուտային` «Seven Springs of Apink» մինի ալբոմում։

2013 թվականին նա գլխավոր դեր է կատարել Հո Գակայի «1440» երաժշտական տեսահոլովակում։ Նա նաև գլխավոր դեր է կատարել Շին Բորայի «Frozen» երգի տեսահոլովակում B1A4 խմբի անդամ CNU-ի հետ միասին։

### 2014-ներկա. դերասանական և սոլո կարիերա
մինի|Հա Յոնը երկրպագուների հետ հանդիպման ժամանակ, հուլիսի 21, 2018
A pink խմբում գործունեությունից բացի նա նաև մասնակցել է տարբեր նախագծերում։ 2014 թվականին նա էմսի է եղել «Շաբաթական այդըլ» շոուի մի քանի սերիաներում A pink խմբի գործընկեր Բոմի հետ։ Հուլիսին նկարահանվել է Jiggy Dogg-ի «The Best Thing I Did» երգի տեսահոլովակում։ 2015 թվականի օգոստոսին նշանակվել է «Շաբաթական այդըլ» շոուի էմսի AOA խմբի անդամ Մինայի և VIXX խմբի անդամ Էնի հետ։ 2016 թվականին մասնակցել է «Ջունգլիների կանոն» ռեալիթի շոուին։ Իր կարիերայի ընթացքում նա նաև երգեր է գրել։ Հա Յոնը գրել է տեքստ «What a Boy Wants»-ի համար (2015) և Ջոնգ Ըն Ջիի հետ համատեղ «It's You» սինգլը (2016)։

2016 թվականի նոյեմբերին խաղացել է «Խնդրում եմ, գտեք նրան» վեբ դորամայում, որը եթեր է հեռարձակվել 2017 թվականի մարտի 1-ին KBS2 և KBS World հեռուստաալիքներում։

2018 թվականին նկարահանվել է «Սեր, մնա հիշողության մեջ» գիտաֆանտաստիկ վեբ դորամայում։

2019 թվականի օգոստոսի 21-ին Հա Յոնը դեբյուտ է կատարել իր` «Oh!» սոլո մինի ալբոմով։

## Սկավառակագրություն
### Մինի ալբոմներ
* Oh! (2019)

## Ֆիլմագրություն
### Հեռուստատեսություն

### Ժամանցային շոուներ

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգահաններ
Կատեգորիա:Հարավկորեացի երգչուհիներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Մարտինաս Վայնիլայտիս

**Մարտինաս Վայնիլայտիս** (, ), լիտվացի մանկագիր, գրող և թարգմանիչ։

## Կենսագրություն
Ծնվել է գյուղացու ընտանիքում։ 1957 թվականին ավարտել է Լիտվայի թատերական և երաժշտական ակադեմիան։ Մի քանի տարի աշխատել է որպես դերասան Կապսուկսկոյի (այժմ` Մարիամպոլե) դրամատիկական թատրոնում։ 1955-1957 թվականներին աշխատել է «Žvaigždutė» («Աստղիկ») ամսագրում, իսկ 1958 թվականին աշխատել է  «Moksleivis» («Ուսանող») ամսագրում, 1959-1960 թվականներին` «Lietuvos pionierius» («Լիտվացի պիոներ») պարբերականում, իսկ 1965-1966 թվականներին աշխատել է հանրապետական գրադարանում։ 1965 թվականից դարձել է պրոֆեսիոնալ գրող։ 1973-1995 թվականներին եղել է «Genys» («Փայտփորիկ») ամսագրի գլխավոր խմբագրի տեղակալ։

## Ստեղծագործություն
Ուսանող եղած ժամանակ պարբերաբար սկսել է բանաստեղծություններ տպագրել։ 1960 թվականին հրատարակվել է նրա առաջին` «Vyturiai palydi plūgą» («Արտույտները թռչում են գութանից») բանաստեղծական ժողովածուն։ Դա նրա առաջին և միակ գիրքն էր երիտասարդների համար։ 1963 թվականին հայտնվել է առաջին «Pupų pėdas» («Լոբու փունջ») բանաստեղծությունների ժողովածուն։ 1976 թվականին արժանացել է պետական մրցանակի` «Mano volungėlė» («Իմ պիրոլ») գրքի համար։ Հետագայում նա նաև բազմիցս արժանացել է հեղինակավոր մրցանակների։ Բանաստեղծի երկու գրքերը ճանաչվել են տարվա լավագույնը` մանկական հրատարակչությունների կողմից։ 2003 թվականին Լիտվայի նախագահ Ռոլանդաս Պաքսասը Մարտինաս Վայնիլայտիսին պարգևատրել է Վիտաուտաս մեծի շքանշանի սպայական խաչով։ Բանաստեղծի բանաստեղծությունները թարգմանվել են ռուսերեն և ուկրաիներեն։

## Մրցանակներ
* 1976 թվական` ԼԽՍՀ պետական մրցանակ
* 1983 թվական` ԼԽՍՀ մշակույթի վաստակավոր աշխատակից
* 1987 թվական` Կոստաս Կուբլինսկասի մրցանակ
* 1998 թվական` Մայրաքաղաքային մրցանակ
* 1998 թվական` Վիտաուտաս Թամուլայտիսի մրցանակ
* 2003 թվական` Վիտովտ Մեծի շքանշանի սպայական խաչ
* 2004 թվական` Մանկական գրականության մրցանակ

## Գործերի ցուցակ
* Vyturiai palydi plūgą (Ճնճղուկները թռչում են գութանի հետևից) 1960
* Pupų pėdas (Լոբու փունջ), 1963
* Varnėnų skudučiai (Սարյակների շվիները), 1967
* Ežio namas (Ոզնու տունը), 1967
* Mano volungėlė (Իմ պիրոլ), 1975
* Milžinas ir pelė (Հսկան ու մուկը), 1987
* Bruknelė (Հապալասենի), 1991
* Skruzdėlytė po kanopa (Մրջյունները սմբակների տակ), 1994
* Žydras povas povinėja (Երկնագույն կոկիկ սիրամարգը), 1995
* Miško Monas (Անտառային կախարդը), 1997
* Kaulo bobos apžavai (Խարույկի նկոջ հմայքները), 1999
* Sidabrinė kultuvėlė (Փոքրիկ արծաթե  կոփիչ), 2002
* Ežiukai Devyžiukai (Ականջնկերով ոզնիները), 2000
* Pelėdos giesmė (Բվի երգը), 2001
* Karaliaus žentas (Արքայական փեսան), 2003
* Nykštukas Kilipštukas (Թզուկը), 2004

## Ծանոթագրություններ

## Մատենագրություն
* Martynas Vainilaitis // Tarybų Lietuvos enciklopedija. T. 4: Simno — Žvorūnė. — Vilnius: Vyriausioji enciklopedijų redakcija, 1988, — 419 p. 

## Արտաքին հղումներ
* 

Կատեգորիա:Լիտվացի գրողներ
Կատեգորիա:Լիտվացի թարգմանիչներ
Կատեգորիա:Լիտվացի մանկագիրներ
Փաք Չորոն

thumb|Փաքը երկրպագուների հետ հանդիպման ժամանակ, օգոստոսի 3, 2017
**Փաք Չո-րոն** (, ), առավել հայտնի է **Չորոն** անվամբ, հարավկորեացի երգչուհի, երգահան և դերասանուհի։ Նա հարավկորեական Apink գըրլ բենդի լիդերն է։

## Վաղ կյանք
Ծնվել է 1991 թվականի մարտի 3-ին Հարավային Կորեայի Հյուսիսային Չունգչոնգ նահանգի Չոնջու քաղաքում։ Ունի կրտսեր և ավագ քույրեր։ Լինելով հապկիդոյի մասնագետի և ակադեմիայի սեփականատիրոջ դուստր, Փաքը ութ տարի` առաջին տարրական դասարանից մինչև միջնակարգ երրորդ դասարան, այդ մարտարվեստն է սովորել։ Ունի երրորդ կարգի սև գոտի։ Դպրոցական տարիներին հաճախել է տարբեր դպրոցներ։

2009 թվականին Փաքը մասնակցել է JYP Entertainment լեյբլի հինգերորդ պաշտոնական լսումներին և հաջողությամբ անցել է եզրափակիչ փուլ, որից ի վերջո դուրս է մնացել և միացել CUBE Entertainment լեյբլին որպես թրեյնի։

## Կարիերա
### 2011-ներկա. Apink

2011 թվականի փետրվարին Փաքը դարձել է որպես Apink խմբի երկրորդ անդամ և լիդեր և հայտնվել է Beast խմբի «Shock» երգի ճապոներեն տարբերակի երաժշտական տեսահոլովակում։ Apink խմբում դեբյուտից առաջ Փաքը և խմբի անդամները մասնակցել են «Apink News»-ի նկարահանումներին, որը խմբի նախադեբյուտային ռեալիթի շոուն է։ 2011 թվականի ապրիլի 19-ին խումբը թողարկել է իր առաջին «Mollayo» սինգլը, իսկ ապրիլի 21-ին, որպես Apink խմբի անդամ, դեբյուտ է կատարել Mnet հեռուստաալիքի M! Countdown շոուում` կատարելով «Mollayo» և «Wishlist» երգերը, որոնք ներառված են խմբի դեբյուտային «Seven Springs of Apink» մինի ալբոմում։

### 2011-ներկա. Դերասանական կարիերա
Փաքն իր դերասանական կարիերան սկսել է նկարահանվելով 2010 թվականի «Իմ ամբողջ սերը» սիթքոմում։ Այնուհետև նկարահանվել է «Պատասխան 1997» ֆիլմում էպիզոդիկ դերով` Apink խմբի անդամ Ջոնգ Ըն Ջիի հետ միասին։ Նրա առաջին գլխավոր դերը «Գումարած ինը տղաներ» ռոմանտիկ կատակերգությունում է, որտեղ նա խաղում է հայտնի, սակայն խորհրդավոր Հան Սո-ահի դերը։ 2017 խաղացել է «Ռոմանտիկայի հատուկ օրենք» վեբ դորամայում Կիմ Մին-կյուի և VIXX խմբի անդամ Հյուկի հետ միասին։

## Երգահանություն
Apink խմբի բոլոր անդամներից, որպես երգերի հեղինակ, ամենաշատը փորձ ունի Փաքը։ Նա սկսել է այն բանից, որ գրել է խմբի առաջին` «April 19th» ֆան երգը խմբի տարեդարձի առթիվ։ Ըստ Փաքի, նա գրել է երգը, մտածելով երկրպագուների և խմբի առաջին ելույթի մասին։

## Ֆիլմագրություն
### Հեռուստատեսություն

### Ժամանցային և ռեալիթի շոուներ

## Ծանոթագրություններ

## Արտաքին հղումներ

Կատեգորիա:21-րդ դարի երգչուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգահաններ
Կատեգորիա:Հարավկորեացի երգչուհիներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարուհիներ
Բերթի Չարլզ Ֆորբս

**Բերթի Չարլզ Ֆորբս** (, ), շոտլանդական ծագմամբ ամերիկացի լրագրող։

«Ֆորբս» ամսագրի հիմնադիրը։

## Կենսագրություն
Ծնվել է շոտլանդացի դերձակի բազմազավակ ընտանիքում։ Տասը երեխաներից վեցերորդն էր։

Բերթին սկսել է աշխատել բավականին վաղ տարիքից։ 14 տարեկանում թողել է դպրոցը և շաբաթական 75 ցենտ աշխատավարձով ընդունվել աշխատանքի՝ որպես գրաշար։ Ընդ որում, ընդունվել է սխալմամբ՝ մտածելով, որ իրեն միանգամից կնշանակեն տեքստեր շարադրելու գործին, ինչի մասին միշտ երազել է։ 7 տարի հետո սղագրություն է սովորել (որն այն ժամանակ պարտադիր նախապայման էր լրագրողի համար) և դարձել լրագրող տեղի թերթերից մեկում։

1904 թվականին Ֆորբսը լքել է Շոտլանդիան։ Սկզբում ուղևորվել է Հարավային Աֆրիկա՝ փորձելով մոռանալ իր նախկին ընկերուհուն, որն ամուսնացել էր ուրիշի հետ, իսկ հետո մեկնել է ԱՄՆ։ Սկզբնական շրջանում Ֆորբսն աշխատում էր տարբեր ֆինանսական հրատարակություններում, բայց շուտով նրա ջանքերը նկատել է մեդիամագնատ Ուիլյամ Ռենդոլֆ Հերսթը () և աշխատանք առաջարկել Բերթիին իր «New York American» թերթում։ Ժամանակի ընթացքում իր տաղանդի և համարձակության շնորհիվ Ֆորբսը դարձել է ամենահայտնի ֆինանսական լրագրողը։ Նա չէր վախենում բավականին սուր քննադատել հարուստ և հաջողակ մարդկանց և վշտանում էր, երբ խմբագիրը կրճատում էր դրանք։

## Ամսագիր
1917 թվականին Ֆորբսը հիմնադրեց ամսագիր, որն ուզում էր անվանել «Գործերը և դրանց կատարողները» (), բայց ընկերների խորհրդով անվանեց իր անունով։ Ֆորբսի կենդանության օրոք նրա ամսագիրն այդպես էլ առաջատար չդարձավ։ Ամսագիրն ուներ ավելի հաջողակ մրցակիցներ (օրինակ, «Business Week» և «Fortune»): Մեծ ճգնաժամի տարիներին ամսագիրը չէր վաճառվում բավարար քանակով, և Բերթի Չարլզը խմբագրության ծախսերը վճարում էր այլ հրատարակություններից ստացվող իր լրագրողական հոնորարներից։ Խմբագրաքանակը Բերթի Ֆորբսի օրոք չէր գերազանցում 100 հազար օրինակը, որը բավականին քիչ էր ԱՄՆ-ի համար։

1928 թվականին Հերսթը առաջարկեց գնել «Ֆորբսը» 10 միլիոն դոլարով, բայց Բերթին հրաժարվեց՝ դա մեկնաբանելով որպես «Ամերիկայի միակ անկախ ամսագիրը պահպանելու փորձ»։

## Ծանոթագրություններ

Կատեգորիա:Ամերիկացի լրագրողներ
Կատեգորիա:Ամերիկացի գործարարներ
Կատեգորիա:Ամերիկացի հրատարակիչներ
Կատեգորիա:Ամերիկացի խմբագիրներ
Կատեգորիա:Ամերիկացի ձեռնարկատերեր
Անցյալ գիշեր Սոհոյում

«**Անցյալ գիշեր Սոհոյում**» (), սպասվելիք հոգեբանական սարսափ ֆիլմ, որի ռեժիսորը  Էդգար Ռայթն է, իսկ սցենարի հեղինակները՝ Ռայթը և Քրիսթի Ուիլսոն-Քեյրնսը։ Գլխավոր դերերում հանդես են եկել Թոմասին ՄաքՔենզին, Անյա Թեյլոր Ջոյը, Մեթ Սմիթը, Դայանա Ռիգը և Թերենս Սթեմփը։

## Դերասանական կազմ
*Թոմասին ՄաքՔենզի՝ Էլոիզա
*Անյա Թեյլոր Ջոյ՝ Սենդի
*Մեթ Սմիթ
*Դայանա Ռիգ՝ Միսս Քոլինզ
*Թերենս Սթեմփ
*Ռիտա Թաշինգեմ՝ Փեգի Թըրներ
*Ջեսի Մեյ Լի՝ Lara
*Մայքլ Աջաո
*Սինովե Կառլսեն՝ Ջոքաստա
*Լիզա ՄաքԳրիլս

## Արտադրություն
2019 թվականի հունվարին Էդգար Ռայթն ասել է, որ նրա հաջորդ աշխատնաքը լինելու է հոգեբանական սարսափ ֆիլմը, որի գործողությունները տեղի են ունենում Լոնդոնում, և որի սցենարի հեղինակն է ինքը և Քրիսթի Ուիլսոն-Քեյրնսը։ Անյա Թեյլոր Ջոյը, Մեթ Սմիթը և Թոմասին ՄաքՔենզին դերասանական կազմին են միացել հաջորդ ամիս, որոնց ավելի ուշ՝ հունիսին հետևել են նաև Դայանա Ռիգը, Թերենս Սթեմփը, Ռիտա Թաշինգեմը, Մայքլ Աջաոն և Սինովե Կառլսենը։

Ֆիլմը ներշնչվել է այլ բրիտանական սարսափներից, ինչպիսիք են Նիքոլաս Ռոուգի «Իսկ հիմա մի նայիր» և Ռոման Պոլանսկու «Մերժում» ֆիլմերը։ Նշվել է նաև, որ Ռայթը ֆիլմում օգտագործել է ժամանակների մեջ ճանապարհորդությունները։ Նկարահանումները սկսել են 2019 թվականի մայիսի 23-ին և ավարտվել՝ 2019 թվականի օգոստոսի 30-ին։

## Թողարկում
«Անցյալ գիշեր Սոհոյում» ֆիլմը պլանավորվել է թողարկել 2020 թվականի սեպտեմբերի 25-ին, սակայն պրեմիերան հետաձգվել է 2019-2020 կորոնավիրուսի համավարակի պատճառով։

## Ծանոթագրություններ

## Արտաքին հղումներ
* 

Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Pinewood Studios-ում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 2021 թվականին
Կատեգորիա:Universal Pictures ֆիլմեր
Կատեգորիա:Ֆիլմեր, որոնց գործողությունները տեղի են ունենում 1966 թվականին
Կատեգորիա:2021 ֆիլմեր
Կատեգորիա:Ֆիլմեր ժամանակի միջով ճանապարհորդության մասին
Անա Կոլովիչ Լեսոսկա

**Անա Կոլովիչ Լեսոսկա** (), մակեդոնացի կենսաբան, որը 2011 թվականից հանդես է եկել Մավրովի ազգային պարկում հիդրոէլեկտրոէներգիայի արտադրության համար ամբարտակների կառուցման դեմ՝ անհետացող տեսակների, այդ թվում՝ անհետացման վտանգի տակ գտնվող բալկանյան լուսանի պաշտպանության նպատակով։ Նրան հաջողվել է համոզել Հյուսիսային Մակեդոնիայի կառավարությանը դադարեցնել ազգային պարկում ամբարտակների կառուցման հետագա աշխատանքները, ինչը հանգեցրել է Համաշխարհային բանկից և Վերակառուցման և զարգացման եվրոպական բանկից (ՎԶԵԲ) վարկերի հետ կանչելուն։
200px|մինի|ձախից|Մավրովո ազգային պարկ
Կենսաբան Կոլովիչ Լեսոսկան տեղեկացել է Մավրովոյում հիդրոէլեկտրակայանների կառուցման ծրագրերի մասին 2010 թվականին։ Դրանք ներառում էին 33 մետր բարձրություն ունեցող Բոշկով-Մոստ ամբարտակի և 70 մետր բարձրությամբ Լուկովո-Պոլյուս ամբարտակի կառուցումը։ Որպես «Էկո սվեստ» մակեդոնական բնապահպանական հետազոտական կենտրոնի գործադիր տնօրեն ուրիշ ոչ կառավարական կազմակերպությունների և ակտիվիստների հետ համագործակցությամբ Անան սկսել է «Փրկեք Մավրովոն» արշավը։ 2011 թվականի նոյեմբերին նա բողոք է ներկայացրել Վերակառուցման և զարգացման եվրոպական բանկին՝ բացատրելով, որ նրանք հավանություն են տվել Բոշկով-Մոստ նախագծին վարկ տրամադրելուն՝ առանց կենսաբանական միջավայրի անհրաժեշտ գնահատման։ Նա կոչ է արել, որ Վերակառուցման և զարգացման եվրոպական բանկի տնօրենների խորհրդում ներկայացուցիչ ունեցող երկրների դեսպանները հասնեն ֆինանսավորման դադարեցմանը։ Լեսոսկան խնդրագիր է ներկայացրել, որով կառավարությանը, Վերակառուցման և զարգացման եվրոպական բանկին և Համաշխարհային բանկին կոչ է արել փակել նախագծերը, և հավաքել է գրեթե 100 000 ստորագրություն։

2013 թվականին Անա Կոլովիչը բողոք է ներկայացրել Եվրոպայի վայրի բնության և բնական միջավայրի պահպանության մասին Բեռնի կոնվենցիային՝ պարզաբանելով, որ Բոշկով-Մոստ հիդրոէներգետիկ նախագիծը «կարող է բացասական ազդեցություն ունենալ ձկների գոյության վրա»։ 2015 թվականի դեկտեմբերին Բեռնի կոնվենցիան Վերակառուցման և զարգացման եվրոպական բանկին և Համաշխարհային բանկին պարտավորեցրել է դադարեցնել ֆինանսավորումը։ Համաշխարհային բանկն անմիջապես հետ է կանչել ֆինանսավորումը, և հաջորդ տարվա մայիսին կայացվել է դատարանի որոշումը «Բոշկով-Մոստ» նախագծի բնապահպանական թույլտվությունը չեղյալ հայտարարելու մասին։ 2017 թվականի հունվարին Վերակառուցման և զարգացման եվրոպական բանկը չեղարկել է ֆինանսավորումը։

Ի նշան այդ նվաճումների՝ 2019 թվականի ապրիլին Անա Կոլովիչ Լեսոսկան աշխարհի վեց բնապահպանների շրջանում արժանացել է Գոլդմանների բնապահպանական մրցանակին։ Հյուսիսային Մակեդոնիայի պատմության մեջ դա առաջին նման մրցանակն էր։

## Ծանոթագրություններ

## Արտաքին հղումներ
*Ana Colovic-Lesoska's profile on LinkedIn

Կատեգորիա:Կին կենսաբաններ
Կատեգորիա:Մակեդոնացի բնապահպաններ
Կատեգորիա:Մակեդոնացի կենսաբաններ
Կատեգորիա:Կլիմայական ակտիվիստներ
Կատեգորիա:Մակեդոնացի գիտնականներ
Speccy

**Speccy**, անվճար ծրագիր, որը իրենից ներկայացնում է օգտագործման մեջ պարզ և հզոր գործիք, որը տրամադրում է մանրամասն տեղեկություն համակարգի, ինչպես նաև անհատական համակարգչի ամեն սարքային ապահովման մասին։ Ծրագիրը մշակվել է բրիտանական Piriform Limited ընկերության կողմից և գրվել է C++ լեզվով։

## Բնութագիր
Speccy տրամադրում է մանրամասն տեղեկություն համակարգչի յուրաքանչյուր սարքի մասին, այդ թվում՝ պրոցեսսորի, մայրական սալիկի, հիշողության, օպերացիոն համակարգի, օպտիկական և կոշտ սկավառակների, ցանցի, ձայնային սարքի և այլնի։

Բացի տվյալները դիտումից կարելի է պահպանել դրանք սկավառակի վրա, txt կամ xml ֆորմատով կամ տպել։

## Հնարավորություններ
Ծրագրի ողջ ունակությունները նշված են պաշտոնական կայքում
Ծրագիրը տրամադրում է մանրամասն տեղեկություններ՝
* Պրոցեսսորի 
* Կոշտ սկավառակի
* Օպերատիվ հիշողության
* Գրաֆիկական քարտի
* Օպերացիան համակարգի։

## Դյուրակիր տարբերակ
Speccy Portable-ը, հատուկ տարբերակ է, որը ունակ է աշխատել տեղեկությունների շարժական կրիչների վրայից։

## Ծանոթագրություններ

## Արտաքին հղումներ
* Ընկերության պաշտոնական կայք 
* Թղթաբանություն Speccy-ի մասին 
* Piriform ընկերության ապրանքների ֆորում  

Կատեգորիա:2010 մշակված ծրագրային ապահովում
Կատեգորիա:C++-ով գրված ազատ ծրագրային ապահովումներ
Կատեգորիա:C++-ով գրված ծրագրեր
Կատեգորիա:Ինֆորմատիկա
Կատեգորիա:Համակարգային ծրագրեր
Կատեգորիա:Վինդոուզի ծրագրային ապահովում
Թոմասին ՄաքՔենզի

**Թոմասին Հարքորթ ՄաքՔենզի** (; ), նորզելանդացի դերասանուհի։ Նա հայտնի է դարձել իր 2018 թվականի բեկումնային դերով «Հետքեր մի թողեք» ամերիկյան ֆիլմում, ինչի շնորհիվ քննադատների կողմից բարձր գնահատականների է արժանացել։ 2019 թվականին նա նույնպես ուշադրության է արժանացել «Ջոջո ճագար» երգիծական ֆիլմում Նացիստական Գերմանիայում թաքնվող գերմանացի հրեա աղջկա դերը կատարելու համար։

## Անձնական կյանք
ՄաքՔենզին ծնվել է Նոր Զելանդիայի Վելինգտոն քաղաքում դերասանուհի Միրանա Հարքորթի և ռեժիսոր Սթյուարտ ՄաքՔենզիի ընտանիքում։ Նա դերասանուհի Քեյթ Հարքորթի և դերասան Փիթեր Հարքորթի թոռն է։ Փիթերի ընտանիքը հիմնել է Harcourts International ռիելթորական ընկերությունը։ Թոմասինը հետևել է իր մոր և տատիկի օրինակին և որոշել է դերասանական կարիերայով զբաղվել՝ 2014 թվականին կերտելով դեռահասներ Լուիզ Նիքոլասի դերը «Համաձայնություն», Փիքսի Հանայի դերը՝ «Շորթլանդ սթրիթ» և Լյուսի Լյուիսի դերը՝ «Լյուսի Լյուսը չի կարող պարտվել» հեռուստաֆիլմերում։

ՄաքՔենզին ներկայումս ապրում է Վելինգտոնում, որտեղ 2018 թվականին ավարտել է Samuel Marsden բարձրագույն դպրոցը։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասանուհիներ
Կատեգորիա:Նորզելանդացի դերասաններ
Կատեգորիա:Նորզելանդացի կինոգործիչներ
Տղաները խմբում (ֆիլմ, 2020)

«**Տղաները խմբում**» (), Նեթֆլիքսի սպասվելիք ֆիլմ, որի ռեժիսորն է Ջո Մանթելոն։ Ֆիլմի պրոդյուսերներներ են Ռայան Մերֆին, Դևիդ Սթոունը և Նեդ Մարթելը։ Ֆիլմի գլխավոր դերակատարներն են Ջիմ Փարսոնսը, Զաքարի Քուինտոն, Մեթ Բոմերը և Էնդրյու Ռենելսը։

## Սյուժե
Ներկայացման Ջո Մանթելոյի ադապտացիան պատմում է մի խումբ գեյ ընկերների մասին, որոնք վերամիավորվում են նրանցից մեկի ծննդյան օրը նշելու համար։ Երբ տանտիրոջ սենյակով պոտենցիալ տարօրինակ հարևանը հայտնվում է առանց հրավերի, երեկոն վերածվում է իրարանցման։

## Դերասանական կազմ
* Ջիմ Փարսոնս՝ Մայքլ
* Զաքարի Քուինտո՝ Հարոլդ
* Մեթ Բոմեր՝ Դոնալդ
* Էնդրյու Ռենելս՝ Լարի
* Չարլի Քարվեր՝ Քոուբոյ
* Ռոբին դե Ջիզուս՝ Էմորի
* Բրայան Հաթչիսոն՝ Ալան
* Թաք Վաթքինս՝ Հենք
* Մայքլ Բեջամին Վաշինգտոն՝ Բերնարդ

## Արտադրություն
2019 թվականի ապրիլի 18-ին Ռայան Մերֆին հայտարարել է իր ինստագրամյան կայքէջում, որ «Տղաները խմբում» ներկայացումն ադապտացվելու է Նեթֆլիքսի կողմից որպես սթրիմինգային հարթակի հետ նրա $300 միլիոնանոց պայմանագրի մաս։ Մերֆին հաստատել է նաև, որ Ջո Մանթելոն է դառնալու ֆիլմի ռեժիսորը։ Դևիդ Սթոունը և Նեդ Մարթելը Մերֆիի հետ միասին դառնալու են ֆիլմի պրոդյուսերները։ Նաև հայտարարվել է լրիվ դերասանական կազմի մասին և հաստատվել է, որ բոլոր դերակատարները բացահայտ գեյեր են։

Նկարահանումները սկսել են 2019 թվականի հուլիսին։ Սպասվում է, որ ֆիլմը թողարկվելու է 2020 թվականին։

## Ծանոթագրություններ

## Արտաքին հղումներ

Կատեգորիա:2020 դրամա ֆիլմեր
Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն ֆիլմեր
Կատեգորիա:ԼԳԲՏ ֆիլմեր
Կատեգորիա:ԼԳԲՏ-ն մշակույթի և արվեստի մեջ
Կատեգորիա:Նեթֆլիքսի բնօրինակ ծրագրեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում 1968 թվականին
Ստելիոս Յաննակոպուլոս

**Ստիլիանոս (Ստելիոս) Յաննակոպուլոս** (, ), հույն ֆուտբոլիստ ու մարզիչ, որը որպես կիսապաշտպան հանդես է եկել Հունաստանի հավաքականի կազմում։

## Կարիերա
Մասնագիտական կարիերան սկսել է 1992 թվականին «Էթնիկոս Աստերաս» ակումբում, 1993 թվականին տեղափոխվել է «Պանիիլիակոս» ֆուտբոլային ակումբ, որտեղ անցկացրել է 3 մրցաշրջան։ 1996 թվականի ամռանը տեղափոխվել է «Օլիմպիակոս», որի կազմում հետագայում 7 անգամ դարձել է Հունաստանի չեմպիոն, նվաճել Հունաստանի գավաթը, մասնակցել Չեմպիոնների լիգային և ճանաչվել Հունաստանի լավագույն ֆուտբոլիստ։ 2003 թվականին միացել է անգլիական «Բոլթոն Ուոնդերերս» թիմին, որի կազմում դարձել է Լիգայի գավաթի խաղարկության ֆինալիստ և խաղացել մինչև պայմանագրի ավարտը 2008 թվականին։ 2008 թվականի սեպտեմբերի 23-ին մեկամյա պայմանագիր է կնքել «Հալլ Սիթի» ֆուտբոլային ակումբի հետ։

Հունաստանի ազգային հավաքականի կազմում իր դեբյուտը կատարել է 1997 թվականի մարտի 12-ին Կիպրոսի ազգային հավաքականի դեմ խաղում։ 2004 թվականի Եվրոպայի առաջնությունում թիմի հիմնական խաղացողներից մեկն էր։ Մասնակցել է նաև 2008 թվականի Եվրոպայի առաջնությանը։

## Նվաճումներ
;Օլիմպիակոս

*Հունաստանի չեմպիոն (7), 1996/97, 1997/98, 1998/99, 1999/00, 2000/01, 2001/02, 2002/03
* Հունաստանի ֆուտբոլի գավաթակիր 1998/99

;Բոլթոն Ուոնդերերս

*Ֆուտբոլային լիգայի գավաթակիր 2003/04
;Հունաստանի հավաքական

* Եվրոպայի չեմպիոն 2004
* Հունաստանի լավագույն ֆուտբոլիստ 2003

## Ծանոթագրություններ

## Արտաքին հղումներ
* 
* 
* 
* 

Կատեգորիա:1974 ծնունդներ
Կատեգորիա:Աթենք քաղաքում ծնվածներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անձինք այբբենական կարգով
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Հուլիսի 12 ծնունդներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլիստներ այբբենական կարգով
Կատեգորիա:Տղամարդկանց ֆուտբոլի կիսապաշտպաններ
RAMMap

**RAMMap**, անվճար ծրագիր, որը մշակվել է Մարկ Ռուսսինովիչի և Բրայս Կոգսվելլի կողմից Sysinternals ընկերության համար, որը նախատեսված է համակարգչի ֆիզիկական հիշողության անալիզի ընթարկելու համար և աշխատում է Microsoft Windows օպերացիոն համակարգի վրա։

## Բնութագիր
RAMMap ծրագիրը օգտագործման մեջ պարզ, սակայն միևնույն ժամանակ հզոր գործիք է, որը նախատեսված է ֆիզիկական հիշողության անալիզի համար։ Օգտատիրոջն է տրամադրում է տեղեկություն այն մասին, թե որքան տարածք է զբաղեցնում օպերացիոն համակարգը, որոնք հիշողությունն են օգտագործում ծրագրերը, դրայվերները, դինամիկական գրադարանները, հավելյալ սարքերը և մոդուլները և այն։

Ծրագրի միջերեսը նման է  Microsoft Windows-ի խնդիրների պատուհանին և այն բաժանված է պատուհանների հարմարության համար։

Ծրագիրը տարածվում է առանձին դիստրիբուտով, ինչպես նաև ներառված է Sysinternals Suite փաթեթում։

## Ծանոթագրություններ

## Արտաքին հղումներ
* 
* 

Կատեգորիա:2010 մշակված ծրագրային ապահովում
Կատեգորիա:Վինդոուզի ծրագրային ապահովում
Վալերի Ագեշին

**Վալերի Ագեշին** (, ), լատվիացի քաղաքական գործիչ և ռուսական ծագում ունեցող իրավաբան։ Սոցիալ-դեմոկրատական «Համաձայնություն» կուսակցության վարչության անդամ և 2014 թվականից Լատվիայի Սեյմի պատգամավոր Կուրզեմեի ընտրատարածքից։

1994-1998 թվականներին սովորել է Կալինինգրադի Իմմանուել Կանտի անվան Բալթյան դաշնային համալսարանում՝ պատմության ֆակուլտետում։ Ստացել է նաև մագիստրոսի աստիճան մանկավարժական գիտությունների բնագավառում, իսկ 2002 թվականին ավարտել է Բալթյան միջազգային ակադեմիան՝ իրավաբանի մասնագիտությամբ։ Սակայն փաստաբան չի հանդիսանում։

1995-1999 թվականներին սոցիալական տեխնոլոգիաների ինստիտուտում իրավագիտության և քաղաքագիտության վերաբերյալ դասախոսություններ է կարդացել։ 1998-2002 թվականներին եղել է Լիեպայի № 2 միջնակարգ դպրոցի պատմության ուսուցիչ, որտեղ դարձել է միջնակարգ դպրոցների ուսուցիչների արհմիութենական կոմիտեի անդամ։ 2002 թվականին դարձել է Լիեպայայի քաղաքային հաշտեցման հանրային հանձնաժողովի անդամ՝ հետագայում դառնալով նրա փոխնախագահ։ Նույն 2002 թվականին նա ընտրվել է Սեյմ, որտեղ վերընտրվել է 2006 թվականին։ Զբաղվել է իրավաբանական հարցերով, եղել է արդարադատության խորհրդարանական կոմիտեի և Եվրոպական Միության հարցերով կոմիտեի անդամ։

2016 թվականին հանդես է եկել Լատվիայի խորհրդարանի անդամների կողմից Ռիգայի ազատարարների հուշարձանը քանդելու նախաձեռնության դատապարտման մասին։

Խոսում է երեք լեզուներով՝ ռուսերեն, լատիշերեն, անգլերեն։ Զբաղվում է ֆուտբոլով, լողով, վոլեյբոլով և բասկետբոլով։

## Ծանոթագրություններ

Կատեգորիա:Լատվիայի համալսարանի շրջանավարտներ
Կատեգորիա:Լատվիայի քաղաքական գործիչներ
Աննա ֆոն Վալ

**Աննա Էդուարդովնա ֆոն Վալ** (Վաալ) (, ), նկարիչ, գծանկարիչ, գեղանկարիչ և նկարազարդող։

## Կենսագրություն
Աննա ֆոն Վալը սերում է բալթյան գերմանացիներից, Դորպատի համալսարանի ռեկտոր Էստլանդացի բարոն Էդուարդ ֆոն Վալի (Բաալ) դուստրն է։ 1878-1880 թվականներին սովորել է Սանկտ Պետերբուրգի գեղարվեստի կայսերական ակադեմիայում, այնուհետև՝ Փարիզի Կոլարոսի ակադեմիայում՝ Ռաֆայել Կոլլենի և Գյուստավ Կուրտուայի մոտ։ 1883-1888 թվականներին աշխատել է Սանկտ Պետերբուրգում` արքունական նկարիչ Միխայիլ Զիչիի արվեստանոցում։ Մասնակցել է Կայսերական ակադեմիայի ցուցահանդեսներին, 1887 թվականին պարգևատրվել է մեդալով։

1888 թվականից Բեռլինի գեղարվեստի ակադեմիայում հաճախել է Ֆրանց Սկարբինայի և Մաքս Քլեյնի դասախոսություններին։ Ավելի ուշ նա օանաչողական շրջայցեր է կատարել Գերմանիայում, Անգլիայում և Իտալիայում։

1890 թվականին՝ հոր մահվանից հետո տեղի ունեցած դժբածտ դեպքի պատճառով, վերադարձել և ապրել է Դորպատում, 1896 թվականից՝ Բեռլինում, որտեղ եղել է Նկարիչների ասոցիացիայի անդամ։ 1913 թվականին բնակություն է հաստատել Ֆյուրսթենֆելդբրուքում։

## Ստեղծագործություն
Աննա ֆոն Վալը յուղաներկով, ջրաներկով և գծանկարներով պատկերագրական կոմպոզիցիաների, դիմանկարների, ինտերիերի և բնանկարների, ինչպես նաև մանկական գրքերի և ամսագրերի, պաստառների և գրքապիտակների հեղինակ է։ Նկարչի աշխատանքները ժամանակին շատ բարձր էին գնահատվում։


Anna von Wahl - Mignon 1893.jpg|
Anna von Wahl Die alte Mühle 1884.jpg|Հողմաղաց«», 1884
Anna von Wahl - Stimmungsbilder 1894.jpg


## Ծանոթագրություններ

## Գրականություն
* Булгаков Ф. И.: Наши художники. Живописцы, скульпторы, мозаичисты, граверы и медальеры . Трилистник, M. 2002.
* Булгаков Ф. И.: Наши художники на академическихъ выставкахъ послѣдняго 25-ти лѣтія. СПБ. 1890
* Художники народов СССР. Библиографический словарь. Изд. II. M. 1976.

Կատեգորիա:Գերմանացի կին արվեստագետներ
Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Կոլարոսի ակադեմիայի շրջանավարտներ
Կատեգորիա:Գերմանացի գրաֆիկներ
Կատեգորիա:Գերմանացի դիմանկարիչներ
Կատեգորիա:Ռուսական կայսրության նկարչուհիներ
Դրագան Տարլաչ

**Դրագան Տարլաչ** (, ), հարավսլավացի ու սերբ բասկետբոլիստ, որը խաղացել է հիմնականում կենտրոնական դիրքում։ Հանդես է եկել Հարավսլավիայի բասկետբոլային հավաքականների կազմում։

## Կենսագրություն
### Կարիերա Եվրոպայում
1990 թվականին Դրագանը սկսել է հանդես գալ «Ցրվենա Զվեզֆա» բասկետբոլային ակումբում։ 1992 թվականին տեղափոխվել է «Օլիմպիակոս» բասկետբոլային ակումբը, որտեղ դարձել է Հունաստանի հնգակի չեմպիոն և Հունաստանի կրկնակի գավաթակիր։

Հարավսլավիայի հավաքականի հերթական հաջողությունից հետո Բասկետբոլի ազգային ասոցիացիայի (NBA) ակումբները շարունակել են հետաքրքրություն ցուցաբերել նրա առաջնորդների նկատմամբ։ Այսպես՝ 1995 թվականի NBA դրաֆթի ընթացքում ընտրվել է դրաֆթի երկրորդ փուլում 31-րդ համարի ներքո, որտեղ նրան ընտրել էր «Չիկագո Բուլս» ակումբը․ Տարլաչն այդ ժամանակ արդեն երեք անգամ հաղթել էր NBA առաջնությունում և ուներ միջազգային ճանաչում։

Տարլաչը, ինչպես և ավելի անվանի Թոնի Կուկոչը, դրաֆթից անմիջապես հետո չի տեղափոխվել Միացյալ Նահանգներ, այլ շարունակել է հանդես գալ Եվրոպայում։ 1999 թվականին Հարավսլավիայի հավաքականը բրոնզե մեդալ է նվաճել Ֆրանսիայում անցկացվող 1999 թվականի Աշխարհի առաջնությունում։

### Կարիերա ԱԲԱ-ում
2000 թվականին Տարլաչը վերջապես միացել է «Չիկագո Բուլս» թիմին։ Իր միակ մրացաշրջանն անցկացրել է «Բուլս»-ում՝ որպես պահեստային խաղացող։ Եվրոպայի չեմպիոն դառնալուց հետո հեռացել է «Չիկագո Բուլս» թիմից։

### Հետագա կարիերա
2001 թվականի ամռանը տեղափոխվել է «Ռեալ Մադրիդ»։ 2003 թվականի ամռանը դարձել է «ԲԿՄԱ Մոսկվա» թիմի խաղացող։

2004 թվականին Դրագան Տարլաչն ավարտել է բասկետբոլիստի կարիերան։

## Նվաճումներ
;Թիմային
* Եվրոպայի չեմպիոն 2001
* Եվրոպայի առաջնության բրոնզե մեդալակիր 1999
*Եվրալիգայի հաղթող 1996/1997 մրցաշրջանում
* Հունաստանի չեմպիոն՝ 1993–1997
* Հունաստանի գավաթակիր 1994, 1997

## Ծանոթագրություններ

## Արտաքին հղումներ
* Профиль на сайте БК ЦСКА
* Профиль на сайте испанской лиги
* Статистика выступлений в НБА

Կատեգորիա:1973 ծնունդներ
Կատեգորիա:Անձինք այբբենական կարգով
Կատեգորիա:Բասկետբոլիստներ այբբենական կարգով
Կատեգորիա:Մայիսի 9 ծնունդներ
Կատեգորիա:Չիկագո Բուլսի բասկետբոլիստներ
Կատեգորիա:Սերբ բասկետբոլիստներ
Լայբնից

**Լայբնից** (; ), քաղաք, գտնվում է Ավստրիայի Շտիրիայի ֆեդերատիվ տարածքում։

Համարվում է Լայբնից նահանգի կենտրոնը։ Բնակչությունն ըստ 2016թ. դեկտեմբերի 31-ի տվյալների կազմում է 12 176 մարդ։ Տարածքը կազմում է 23,53 կմ²։ Ինքնակառավարվող սուբյեկտի անհատական կոդը՝ *6 10 53։*

## Պատմություն
Քաղաքը սկզբում անվանվել է Լիպնիզա և ունեցել է սլավոնական բնակչություն։ Ըստ տարեգրության՝ նրա պատմությունը սկսում է X դարից։ XV դարում նա ստացել է ժամանակակից գերմանահունչ անվանում։ Ընդհուպ մինչև XX դարի սկիզբը՝ քաղաքի բնակչության թիվը հասել է մի քանի հազար մարդու։

## Քաղաքական իրավիճակը
2005թ. ընտրությունների ժամանակ  Հելմուտ Լայթենբերգերը ձայների մեծամասնությամբ ընտրվել է Կոմունայի քաղաքագլուխ։

Կոմունայի ներկայացուցիչների խորհուրդը () կազմված է 31 տեղից.

*ԱՍԴՄԿ զբաղեցնում է 16 տեղ։
*ԱԺԿ զբաղեցնում է 8 տեղ։
*ԱԱԿ զբաղեցնում է 4 տեղ։
*Կանաչները (Ավստրիա) զբաղեցնում են 2 տեղ։
* Կուսկացություն Parteiloser զբաղեցնում է 1 տեղ։

## Հայտնի մարդիկ
*Մենրադ Գեպպերտ ֆոն (1770-1855թթ.), ավստրիացի ռազմական գործիչ, գեներալ։
*Թոմաս Մուստեր (ծնվ. 1967), ավստրիացի թենիսիստ, աշխարհի նախկին առաջին ռակետ, Ռոլան Գարոսի հաղթող (1995թ.):

## Քույր քաղաքներ
* Պեդրա Բադեխո, Կաբո Վերդե

## Պատկերասրահ

Պատկեր:Leibnitz town hall 21-12-2005.jpg|Թաուն Հոլլ
Պատկեր:Leibnitz - Stadtpfarrkirche (b).JPG|Սուրբ Հակոբիկաթոլիկ եկեղեցի
Պատկեր:Leibnitz - Schloss Seggau (a).JPG|Ամրոց Սեգգա(Լայբնիցի մոտակայքում)
Պատկեր:Leibnitz2008.JPG|Բերքի տոն (2008)
Պատկեր:Perchtenlauf2009.jpg|Պերխտայի շքերթ(նոյեմբեր 2009)   


## Ծանոթագրություններ

## Արտաքին հղումներ
#Պաշտոնական կայք

Կատեգորիա:Ավստրիայի քաղաքներ
You Must Love Me

**«You Must Love Me»** (), ամերիկացի երգչուհի Մադոննայի երգը, որը ձայնագրվել է որպես «Էվիտա» մյուզիքլի կինոադապտացիայի սաունդթրեք։ Երգի հեղինակներն են մյուզիքլի հեղինակներ Թիմ Ռայսը և Էնդրյու Լլոյդ Ուեբերը։ Երգը թողարկվել է որպես սինգլ 1996 թվականի հոկտեմբերի 27-ին որպես ֆիլմին տրված օգնություն։ Երգը ստացել է «Ոսկե Գլոբուս» և «Օսկար» մրցանակներ՝ 1997 թվականին։

## Հիթ-շքերթներ

## Ծանոթագրություններ

Կատեգորիա:Մադոննայի երգեր
Didn't We Almost Have It All

**«Didn’t We Almost Have It All»**, ամերիկացի երգչուհի Ուիթնի Հյուսթոնի երգը։ Նրա հինգերորդ հիթն է, որը գլխավորել է ամերիկյան Billboard Hot 100 հիթ-շքերթը, թեև որ տեսահոլովակ չի ունեցել։ Whitney ալբոմի երկրորդ սինգլն է, անվանակարգվել է Grammy Awards մրցանակի «Գրեմմի տարվա երգի համար» անվանակարգում (1988)։ Երգը գրել են Մայքլ Մեսրը և Ուիլ Ջենինգսը, թողարկվել է 1987 թվականի օգոստոսին։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

## Արտաքին հղումներ
*  (մոտ 2 միլիոն դիտում)

Կատեգորիա:Billboard Hot 100 գլխավորած սինգլներ
Ճաղատ երգչուհին

**«Ճաղատ երգչուհին»** (), ֆրանս-ռումինական ծագմամբ դրամատուրգ Էժեն Իոնեսկոյի առաջին պիեսն է։

Պիեսը գրել է 1948 թվականին, առաջին անգամ բեմադրվել է Նիկոլա Բատայի կողմից «Théâtre des Noctambules»-ում։ Պրիմերան կայացել է 1950 թվականի մայիսի 11-ին։ Պիեսը հաջողության է հասել, երբ հայտնի քննադատներ ու գրողներ, ինչպիսիք են Ժան Անյուն և Ռայմոն Քենոն այն հավանության են արժանացրել։ 1957 թվականից պիեսը մշտապես բեմադրվում էր «Théâtre de la Huchette»-ում։ Այն դարձել էր Ֆրանսիայում ամենաշատ բեմադրվող պիեսներից մեկը։

## Ստեղծման պատմություն
Պիեսի մտահղացումը ծագել է, երբ Իոնեսկոն «Assimil» մեթոդով անգլերեն էր սովորում, որը ենթադրում էր ամբողջական նախադասության մտապահումը։ Վերընթերցելով նախադասությունը նա զգում է, որ անգլերեն չի սովորում, այլ ավելի շուտ բացահայտում է այն զարմանալի ճշմարտությունները, որ շաբաթը յոթ օր ունի, որ առաստաղը վերևում է, հատակը` ներքևում. երևույթներ, որոնց մասին նա տեղյակ էր, բայց որոնք նրան ապշեցրել էին, քանի որ նույնքան զարմանալի էին, որքան անհերքելիորեն ճշմարիտ։

Այս զգացումը ուժեղանում է հաջորդ դասերին` տեր և տիկին Սմիթների հայտնվելուն պես։ Ի զարմանս Իոնեսկոյի տիկին Սմիթը հայտնում է ամուսնուն, որ նրանք մի քանի երեխաներ ունեն, որ նրանք ապրում են Լոնդոնի շրջակայքում, որ նրանց ազգանունը Սմիթ է, որ պարոն Սմիթը ծառայող է, որ նրանք Մերի անունով աղախին ունեն, որը ինչպես և իրենք Անգլիայից է։ Իոնեսկոն հատկապես ուշագրավ էր համարում տիկին Սմիթի` զրույցներում ճշմարտությունը որոնելու մեթոդական տեխնիկան։

Պիեսը գրվել է Իոնեսկոյի մայրենի ռումիներեն լեզվով, այնուհետև նա նորից է գրել այն, արդեն ֆրանսերենով։

## Սյուժե
Գործողությունը տեղի է ունենում Լոնդոնի շրջակայքում գտնվող մի անգլիական տան մեջ, որտեղ ընթացող զրույցը ավելի տարօրինակ, անիմաստ և անտրամաբանական է դառնում։

Զրույցի մասնակիցները` երկու ամուսանական զույգ են, Սմիթները և Մարտինները, աղախին և հրշեջ։

## Մեկնաբանություներ
Պիեսի գլխավոր գաղափարը մակերեսային չէ, ինչպես սովորաբար լինում է աբսուրդի թատրոնի պիեսների դեպքում։ Ընդունված է, որ այն արտահայտում է ժամանակակից հասարակության մեջ իմաստալից հաղորդակցման փորձերի ապարդյունությունը։ Տեքստը համալրված է եզրակացություններով, որոնք չեն համապատասխանում հաղղորդագրությանը, ինչը տպավորություն է ստեղծում, որ կերպարները չեն լսում միմյանց` լսելի լինելու խելահեղ փորձերում։ Երբ այն բեմադրվում է առաջին անգամ, համարվում էր, որ այն կարող է նմանակում լինել։ Քննադատների համար գրված էսսեում, Իոնեսկոն հայտարարել է, որ նա պարոդիա գրելու մտադրություն չի ունեցել։

Ըստ Իոնեսկոյի, նա վերջաբանի մի քանի տարբերակ է ունեցել, ներառյալ գագաթնակետը, որտեղ հեղինակը հակադրվում է հասարակությանը, և նույնիսկ տարբերակ, որի դեպքում հասարակությանը գնդակոծում են գնդացիրներով։ Ի վերջո ընտրվել է ավելի էժան լուծում`պիեսի ցիկլային բնույթը։ Իոնեսկոն հարցազրույցներից մեկում ասել է. «Ես ցանկանում էի պիեսը իմաստավորել կրկնելով այն երկու կերպարների հետ։ Այսպիսով, ավարտը դառնում է սկիզբ, քանի որ պիեսում երկու զույգ են, առաջին անգամ այն սկսում է Սմիթների հետ, իսկ երկրորդ դեպքում` Մարտինների, հաշվի առնելով կերպարների փոխարինելիությունը. Սմիթները` Մարտիններն են, իսկ Մարտինները` Սմիթները»։

## Տես նաև
* Դարի 100 գրքերն ըստ Լը Մոնդ օրաթերթի

## Ծանոթագրություններ

Կատեգորիա:Ֆրանսերեն վիպակներ
Կատեգորիա:Էժեն Իոնեսկոյի վեպեր
Կատեգորիա:Աբսուրդիզմ